Kevään kosto
Kevään kosto on alkanut aamustaan
 ja ennenkun iltaan on päästy,
 valonloimu on voittava kaikenmaan
 pimeimmätkään loukot ei säästy! –
 Kevään päivä kun ilmoja lämmittää
 silloin tuiman talven on surma!
 Ve’et vapaana vahtoen välkkyää
 kaikki esteet kaatavi turma!

 Kevään kosto on alkanut aatelmin
 niin suurin ja jaloin, – myös varmaan
 kaikki sorretut nostaen taistoihin
 eestä vapauden sen armaan! –
 Kevään kosto on alkanut,
 oikeuden myös valtahan tahtoen kerran;
 sinne tiemme kautta nyt taistojen
 vie voittaissa vallat ne herrain!

 Kevät impynen onnen ja vapauden
 kas tietä nyt meille jo näyttää!
 Vastaan valtoja sorron ja pimeyden
 ain kalpaansa uljasna käyttää!
 Kevät mieli nyt jokainen joukostain
 pois saakohon puuttehen alta! –
 Orjuutta kärsiä nälissä sain
 ales lyökää jo ikeitten valta!

 Kevät, aatteiden uusien valtavoin
 on aikamme osaksi saatu!
 Rohkeutta ne vaatien meiltä ain
 ei pimeys muuten se kaadu!
 Kevättuulessa lippujen hulmuavain
 kanssa tietäsi uljasna kulje! –
 Myrskytuulissa syksynkin riehuvain
 toivo syömmesi pohjahan sulje!

 Kevät puuttunut sulta se aina on
 olet ollunna talven lapsi!
 Vaivashuoneisiin tiesi ollunna on
 sinä nuori ja harmaa hapsi!
 Kone sortajain myllyssä jauhamaan
 kohtaloksesi oisiko luotu? –
 Eipä! – Ihmiseks’ synnyit sä maailmaan
 sitä osaa sulle ei suotu!

 Ota oikeutes, ota taistellen
 lujin työmiehen kourin kerran!
 Vaikka maassa sä mataisit ryömien
 totta voimia saanet sen verran! –
 Ota ohjeekses aatteista suurimman
 tiedot perusteelliset vankat! –
 Jopa kurjuusveljesi mullistavan
 näet porvarilaumat ne sankat!

 Näet armoa kerjäten ryöstäjän
 joka osasi varkain tahtoi
 ja varjossa nykyisen järjestelmän
 ne toiset sen osakseen tahtoi!
 Petolaumana riehuen, anastain
 leivän ainoan veivät ne suusta!
 Sota-armeijain turvissa, valtiain –
 sinä katsoa sait kun puusta!!

 Näet vihdoinkin onnelan maailman
 joka osalle jokaisen jakaa! –
 Tämä nykyinen palan sen parhaimman
 ain laiskureille vain sakaa! –
 Rosvolaumoja kalsoja kasvattain
 se riikinkukkona loistaa
 ja tuskanhuudot ne kautta maailmain
 sen helvetinloimua toistaa!

Otto Tiuppa.

Lähde: Kevään kosto: sosialidemokratinen vappujulkaisu  2. 1909. T. S. Osuusk. Raivaaja r.l., Lahti.

Otto Tiuppa
Runot
Kevään kosto
1909